REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/255-18

29. oktobar 2018. godine

B e o g r a d

**Z A P I S N I K**

**40. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 25. OKTOBRA 2018. GODINE**

Sednica je počela u 12,00 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Mihailo Jokić, Đorđe Komlenski i Miletić Mihajlović.

Osim članova Odbora, sednici su prisustvovali i Stanija Kompirović, zamenik člana dr Aleksandra Martinovića, Srbislav Filipović, zamenik člana Jovana Palalića i Aleksandra Majkić, zamenik člana Biljane Pantić Pilja.

Sednici nisu prisustvovali članovi Odbora: Žarko Mićin,Nataša Mićić, Dušan Pavlović, Balint Pastor, Sreto Perić, Dušan Petrović, Vjerica Radeta i Katarina Rakić, niti njihovi zamenici.

Predsednik Odbora je konstatovao da su ispunjeni uslovi za rad i punovažno odlučivanje. Objasnio je da je sednicu sazvao u roku kraćem od roka predviđenog članom 72. stav 2. Poslovnika Narodne skupštine, s obzirom da je planirano da sednica bude zakazana za utorak 30.oktobar, nakon čega je predložio, a članovi Odbora su **jednoglasno (9 za)** utvrdili sledeći:

D n e v n i r e d :

1. Utvrđivanje Predloga odluke o prestanku funkcije predsednika Višeg suda u Beogradu (118-3283/18, od 23. oktobra 2018. godine);
2. Utvrđivanje Predloga odluke o prestanku funkcije predsednika Trećeg osnovnog suda u Beogradu (118-3242/18, od 18. oktobra 2018. godine);
3. Utvrđivanje Predloga odluke o prestanku funkcije predsednika Prekršajnog suda u Nišu;
4. Razno.

Pre prelaska na rad po tačkama utvrđenog dnevnog reda predsednik je stavio na glasanje, a članovi Odbora su **bez primedbi, jednoglasno usvojili**: Zapisnik sa 37. sednice Odbora održane 13. jula 2018. godine; Zapisnik sa 38. sednice Odbora održane 17. jula 2018. godine i Zapisnik sa 39. sednice Odbora održane 21. septembra 2018. godine.

Članovi Odbora su **jednoglasno**  usvojili predlog da Odbor za pravosuđe, državnu upravu i lokalnu samoupravu, na 40. sednici, obavi zajednički jedinstveni i načelni pretres o:

Utvrđivanje Predloga odluke o prestanku funkcije predsednika Višeg suda u Beogradu (118-3283/18, od 23. oktobra 2018. godine);

Utvrđivanje Predloga odluke o prestanku funkcije predsednika Trećeg osnovnog suda u Beogradu (118-3242/18, od 18. oktobra 2018. godine);

Utvrđivanje Predloga odluke o prestanku funkcije predsednika Prekršajnog suda u Nišu;

Članovi Odbora su **jednoglasno** usvojili predlog da se obavi objedinjena rasprava u vezi sa navedenim aktima.

**Petar Petrović** je otvorio objedinjenu raspravu u vezi sa prvom, drugom i trećom tačkom utvrđenog dnevnog reda.

Ukazao je da je sudija Aleksandar Stepanović, predsednik Višeg suda u Beogradu, odlukom Visokog saveta sudstva od 19. oktobra 2018. godine izabran za sudiju Vrhovnog kasacionog suda, da je Dušan Agatonović, predsednik Trećeg osnovnog suda u Beogradu, odlukom Visokog saveta sudstva od 1. oktobra 2018. godine izabran za sudiju Višeg suda u Beogradu, a da Veri Cvjetković, predsedniku Prekršajnog suda u Nišu, prestaje funkcija predsednika suda zbog izbora za sudiju Prekršajnog apelacionog suda u Beogradu.

Predsedavajući je zaključio objedinjenu raspravu, nakon čega se pristupilo glasanju.

**PRVA TAČKA** – Utvrđivanje Predloga odluke o prestanku funkcije predsednika Višeg suda u Beogradu (118-3283/18, od 23. oktobra 2018. godine);

**Petar Petrović** je stavio na glasanje predlog da Odbor za pravosuđe, državnu upravu i lokalnu samoupravu utvrdi Predlog odluke o prestanku funkcije predsednika Višeg suda u Beogradu i uputi ga Narodnoj skupštini na usvajanje po hitnoj proceduri.

Članovi Odbora su **jednoglasno** doneli odluku.

**DRUGA TAČKA -** Utvrđivanje Predloga odluke o prestanku funkcije predsednika Trećeg osnovnog suda u Beogradu (118-3242/18, od 18. oktobra 2018. godine);

**Petar Petrović** je stavio na glasanje predlog da Odbor za pravosuđe, državnu upravu i lokalnu samoupravu utvrdi Predlog odluke o prestanku funkcije predsednika Trećeg osnovnog suda u Beogradu i uputi ga Narodnoj skupštini na usvajanje po hitnoj proceduri.

Članovi Odbora su **jednoglasno** doneli odluku.

**TREĆA TAČKA -** Utvrđivanje Predloga odluke o prestanku funkcije predsednika Prekršajnog suda u Nišu;

**Petar Petrović** je stavio na glasanje predlog da Odbor za pravosuđe, državnu upravu i lokalnu samoupravu utvrdi Predlog odluke o prestanku funkcije predsednika Prekršajnog suda u Nišu i uputi ga Narodnoj skupštini na usvajanje po hitnoj proceduri.

Članovi Odbora su **jednoglasno** doneli odluku.

**ČETVRTA TAČKA-** Razno.

Predsednik Odbora je obavestio prisutne da planiraju i najavio uskoro novu sednicu Odbora.

Sednica je završena u 12,10 časova.

SEKRETAR PREDSEDNIK

Sanja Pecelj Petar Petrović